Lav et referat af nedenstående tekst:

Tekst:
-	Goddag med jer søde venner! Sådan lød det fra julemanden til de mange børn, der var dukket op for at se ham på Honnørkajen i Aalborg. Han skulle sammen med borgmesteren starte julefestlighederne i Aalborg, hvor blandt andet det store juletræ skulle tændes. -	Det er jo så fantastisk at se, så mange børn tager imod mig. Ved du hvad, det savnede jeg så meget sidste år, og jeg er glad for, at det kunne lade sig gøre i år, siger julemanden. Særlig følelse Det er en lang tradition, at julemanden kommer sejlende ind i Aalborg Havn for at hilse på børnene. Det ville også være svært for julemanden at undvære den følelse. -	Man gør det år efter år, fordi den glæde, man får af at se alle de børn, der er kommet for at se en, varmer helt ind i hjertet, siger han. For de fremmødte børn var den også en god oplevelse at se den hvidskæggede herre med den røde hue. -	Det er dejligt at se ham, fordi man kun ser ham en gang om året, fortæller Tobias. Det var også vigtigt at få fortalt julemanden, hvor man befinder sig til juleaften, så han nemt kan finde en, når der skal uddeles gaver. -	Jeg sagde til ham, at han kan finde mig i Spanien, og hans slæde suser over det hele, fortæller Melia. Travlt program Det var et stramt program for julemanden, der blev mødt med juletoner fra Aalborg Gardens Nisseorkester. Efter de mange hilsener på børnene, var det tid til tage fra borgmesteren og julemanden. Herefter kørte de to videre i kane, som i dag var trukket af heste, mod Gabels Torv, hvor der var optog mod Nytorv, og det store juletræ endelig kunne tændes. I år foregik tingene dog med lidt afstand og kun vinken til de mange børn. -	Når vi vender tilbage om et års tid, så bliver det med, at vi kan give hinanden et håndtryk, når julemanden kommer, og vi kan være lidt tættere, og vi kan få det lidt som sådan en god gammeldags jul, siger julemanden. Man kan møde julemanden hele dagen torsdag, fredag og lørdag fra 1. december i Salling i Aalborg.

Referat:
Lørdag formiddag lå julemanden til på Honnørkajen i Aalborg, da han skulle være med til at starte julens festligheder op i byen. På kajen var der også mødt rigtig mange børn op for at se og hilse på julemanden.